3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

บริษัทหลักทรัพย์ เอเซีย พลัส จำกัด (มหาชน) จดทะเบียนตั้งเป็นบริษัทจำกัด เมื่อวันที่ 22 ตุลาคม
2517 ด้วยทุนจดทะเบียนเริ่มแรก 10 ล้านบาท ในชื่อ “บริษัทเอเซียค้าหุ้น จำกัด”
ต่อมาได้เปลี่ยนชื่อเป็น “บริษัทหลักทรัพย์เอเซีย จำกัด” ในเดือนธันวาคม 2522
และในปีเดียวกันนี้บริษัทได้เพิ่มทุนจดทะเบียนจาก 10 ล้านบาท เป็น 1,000 ล้านบาท
โดยเรียกชำระค่าหุ้นครบเต็มมูลค่าในเวลาต่อมาเมื่อวันที่ 1 สิงหาคม 2531

บริษัทได้รับการพิจารณาจากคณะกรรมการตลาดหลักทรัพย์แห่งประเทศไทย
อนุมัติให้รับเข้าเป็นบริษัทสมาชิกหมายเลข 8 เมื่อวันที่ 18 พฤษภาคม 2530 และต่อมาวันที่ 9
ธันวาคม 2531 กระทรวงการคลังได้สั่งรับหุ้นสามัญของบริษัทเป็นหลักทรัพย์จดทะเบียน
และตลาดหลักทรัพย์ฯ ได้กำหนดให้หุ้นสามัญของบริษัทเริ่มทำการซื้อขายในตลาดหลักทรัพย์ฯ
ตั้งแต่วันที่ 16 ธันวาคม 2531 เป็นต้นมา

บริษัทได้แปรสภาพเป็นบริษัทมหาชน ในปี 2537 และได้แก้ไขทุนจดทะเบียนเป็น 2,000 ล้านบาท
โดยมีทุนที่เรียกชำระแล้ว 1,300 ล้านบาท ต่อมาในปี 2540 ABN AMRO ASIA
ซึ่งมีผู้ถือหุ้นรายใหญ่ คือ ABN AMRO BANK N.V. ได้เข้าลงทุนถือหุ้นบริษัทในสัดส่วนร้อยละ 35.50
ของจำนวนหุ้นที่จำหน่ายได้แล้วทั้งหมดของบริษัท และได้ถือหุ้นเพิ่มขึ้นเป็น ร้อยละ 40.00
ของจำนวนหุ้นทั้งหมดของบริษัท ในปี 2543 โดยถือในนามของ ABN AMRO ASIA HOLDINGS
B.V. บริษัทได้จดทะเบียนเปลี่ยนชื่อเป็น “บริษัทหลักทรัพย์ เอบีเอ็น แอมโร เอเซีย จำกัด
(มหาชน)” เมื่อวันที่ 2 มิถุนายน 2541 อย่างไรก็ตาม ABN AMRO ASIA HOLDINGS B.V
ได้ออกจากการเป็นผู้ถือหุ้นของบริษัทเมื่อปลายปี 2547 แต่ยังคงทำธุรกิจร่วมกับบริษัทอยู่จนถึงปัจจุบัน
(ABN AMRO BANK N.V. ได้เปลี่ยนชื่อเป็น THE ROYAL BANK OF SCOTLAND N.V. ในต้นปี
2553)

ในปี 2546 ที่ประชุมใหญ่สามัญผู้ถือหุ้น ครั้งที่ 9 ได้อนุมัติให้ลดทุนจดทะเบียนจาก 2,000 ล้านบาท
ลงเหลือ 1,300 ล้านบาท และให้เพิ่มทุนจดทะเบียนจาก 1,300 ล้านบาท เป็น 1,345 ล้านบาท
โดยการออกหุ้นสามัญเพิ่มทุน จำนวน 4.5 ล้านหุ้น หุ้นละ 10 บาท
เพื่อรองรับการออกใบสำคัญแสดงสิทธิให้แก่กรรมการและพนักงานของบริษัท ตามโครงการ ESOP
ครั้งที่ 1 (ASP-WA)

ในปี 2547 บริษัทได้เพิ่มทุนจดทะเบียนขึ้นอีก 650 ล้านบาท รวมเป็น 1,995 ล้านบาท
โดยมีวัตถุประสงค์เพื่อการเสนอขายหลักทรัพย์ของบริษัท
พร้อมการทำคำเสนอซื้อหุ้นสามัญของบริษัทหลักทรัพย์ แอสเซท พลัส จำกัด (มหาชน)
(แอสเซทพลัส) ในการนี้ ผู้ถือหุ้นของแอสเซท พลัส ได้นำหุ้นของตนมาเสนอขายทั้งสิ้น
59,768,967 หุ้น คิดเป็นร้อยละ 99.91 ของหุ้นที่จำหน่ายได้แล้วทั้งหมดของแอสเซท พลัส
และบริษัทได้ออกหุ้นใหม่ตามสัดส่วนการแลกหุ้นเป็นจำนวน ทั้งสิ้น 64,748,242 หุ้น
ให้แก่ผู้ถือหุ้นของแอสเซท พลัส เป็นการตอบแทน หุ้นดังกล่าวมีมูลค่าหุ้นละ 10 บาท
เป็นเงินเพิ่มทุนจำนวน 647,482,420 บาท
บริษัทได้จดทะเบียนเปลี่ยนแปลงทุนที่เรียกชำระแล้วจาก 1,307,767,800 บาท เป็น
1,955,250,220 บาท เมื่อวันที่ 30 เมษายน 2547 และได้จดทะเบียนเปลี่ยนชื่อบริษัทเป็น
“บริษัทหลักทรัพย์ เอเซีย พลัส จำกัด (มหาชน)" เมื่อ วันที่ 7 มิถุนายน 2547

หุ้นบริษัทหลักทรัพย์ แอสเซท พลัส จำกัด (มหาชน) จำนวน 59,944,692 หุ้น
ที่บริษัทได้ทำคำเสนอซื้อมาจาก ผู้ถือหุ้นของแอสเซทพลัสดังกล่าวข้างต้น ที่ประชุมวิสามัญผู้ถือหุ้นครั้งที่
3/2547 เมื่อวันที่ 5 พฤศจิกายน 2547 ได้มีมติอนุมัติให้บริษัทขายให้แก่ธนาคารกสิกรไทย จำกัด
(มหาชน) ตามที่คณะกรรมการบริษัทเสนอ
ด้วยเห็นว่าควรจะจำหน่ายทรัพย์สินที่บริษัทไม่ได้ใช้ในการประกอบกิจการออกไปให้แก่ผู้สนใจซื้อที่เสนอราคาที่เกิดประโยชน์ต่อบริษัทสูงสุด
การขายและโอนหุ้น บริษัทหลักทรัพย์ แอสเซท พลัส จำกัด (มหาชน) ให้แก่ธนาคารกสิกรไทย
จำกัด (มหาชน) ได้ดำเนินการเสร็จสิ้นเมื่อวันที่ 15 ธันวาคม 2547

นอกจากนี้ บริษัทยังได้เข้าลงทุนถือหุ้นในบริษัทหลักทรัพย์จัดการกองทุนแอสเซทพลัส จำกัด เมื่อวันที่
28 กรกฎาคม 2547 เป็นจำนวน 9,999,993 หุ้น คิดเป็นร้อยละ 99.99
ของหุ้นที่จำหน่ายได้แล้วทั้งหมด ในราคาตามมูลค่าทางบัญชี ณ วันที่ 30 มิถุนายน 2547 หุ้นละ
9.7707 บาท เป็นเงินลงทุนรวม 97,706,931.61 บาท นับเป็นบริษัทย่อยของบริษัท

ในไตรมาสที่ 3 ปี 2547 บริษัทได้ลดทุนจดทะเบียน โดยการตัดหุ้นที่ไม่ได้จำหน่ายออก จำนวน
815,498 หุ้น มูลค่าหุ้นละ 10 บาท เป็นเงิน 8,154,990 บาท และเพิ่มทุนจดทะเบียนอีก
30,600,000 บาท
เพื่อรองรับการออกและเสนอขายใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงานของบริษัทและบริษัทย่อย
ตามโครงการ ESOP ครั้งที่ 2 (ASP-WB) จำนวน 3 ล้านหน่วย
และการปรับสิทธิให้แก่ผู้ถือใบสำคัญแสดงสิทธิตามโครงการ ESOP ครั้งที่ 1 อีก จำนวน 60,000
หุ้น ทั้งนี้เป็นไปตามมติที่ประชุมวิสามัญผู้ถือหุ้น ครั้งที่ 2/2547 เมื่อวันที่ 20 กันยายน 2547
ทำให้ทุนจดทะเบียนของบริษัทเพิ่มขึ้นเป็น 2,017,445,020 บาท

ปี 2548 ที่ประชุมผู้ถือหุ้นสามัญ ครั้งที่ 11 เมื่อวันที่ 4 เมษายน 2548
ได้มีมติให้เปลี่ยนแปลงมูลค่าหุ้นที่ตราไว้ของบริษัท จากเดิมหุ้นละ 10 บาท เป็นหุ้นละ 1 บาท
กับให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทแก่ผู้ถือหุ้น (ASP-W1)
เป็นจำนวน 496 ล้านหน่วย และให้เพิ่มทุนจดทะเบียนอีก 504,500,000 หุ้น โดยการออก
หุ้นสามัญ จำนวน 496 ล้านหุ้น สำรองสำหรับการใช้สิทธิของผู้ถือใบสำคัญแสดงสิทธิ ASP-W1
และอีก 8.5 ล้านหุ้น สำรองสำหรับการปรับสิทธิให้แก่ผู้ถือใบสำคัญแสดงสิทธิ ASP-WA และ
ASP-WB ดังนั้น ทุนจดทะเบียนของบริษัทจึงเพิ่มขึ้นเป็น 2,521,945,020 บาท

บริษัทได้จัดตั้งบริษัทย่อยเพิ่มขึ้นอีกหนึ่งบริษัทในเดือนเมษายน 2551 คือบริษัท ที่ปรึกษา เอเซีย พลัส
จำกัด เพื่อประกอบธุรกิจที่ปรึกษาทางด้านการเงิน โดยบริษัทเข้าถือหุ้นในสัดส่วนร้อยละ 99.99
ทั้งนี้ เพื่อความคล่องตัวในการประกอบธุรกิจดังกล่าว
และเป็นการจำกัดความเสี่ยงจากการทำธุรกรรมทางด้านที่ปรึกษาทางการเงิน
มิให้มีผลกระทบต่อธุรกิจโดยรวมของบริษัท

และจากการที่สำนักงานคณะกรรมการ ก.ล.ต.
ได้กำหนดให้อัตราค่าธรรมเนียมการซื้อขายหลักทรัพย์เป็นลักษณะต่อรองโดยเสรี นับตั้งแต่วันที่ 1
มกราคม 2555 เป็นต้นไป นั้น บริษัทได้ตระหนักถึงผลของการเปลี่ยนแปลงดังกล่าว
โดยในรอบหลายปีที่ผ่านบริษัทได้ดำเนินนโยบายในอันที่จะกระจายฐานรายได้ของบริษัทมาอย่างต่อเนื่อง
ด้วยการจัดตั้งหน่วยธุรกิจใหม่เพิ่มขึ้น และนำเสนอผลิตภัณฑ์ทางการเงินรูปแบบใหม่แก่ลูกค้า
เพื่อสร้างเสริมรายได้ให้กับบริษัท
ทั้งยังเป็นการลดความเสี่ยงจากการพึ่งพิงรายได้จากค่านายหน้าซื้อขายหลักทรัพย์เป็นหลักอีกด้วย
ซึ่งธุรกิจใหม่เหล่านั้นได้เติบโตอย่างต่อเนื่อง ได้แก่ ธุรกิจทางด้านการบริหารสินทรัพย์ลูกค้า
การออกเสนอขายใบสำคัญแสดงสิทธิอนุพันธ์ การออกเสนอขายตราสารหนี้
การให้บริการซื้อขายหลักทรัพย์ต่างประเทศ เป็นต้น อย่างไรก็ตาม
บริษัทก็ยังคงมองหาธุรกิจและผลิตภัณฑ์ทางการเงินใหม่ ๆ เพื่อเสนอบริการแก่ลูกค้าต่อไป
รวมทั้งการปรับปรุงระบบงาน การปรับปรุงฐานข้อมูล
เพื่อให้บริษัทสามารถเสนอบริการแก่ลูกค้าได้อย่างเบ็ดเสร็จ ณ จุดเดียว
สร้างความสะดวกให้แก่ลูกค้า และเพื่อให้เห็นภาพรวมของข้อมูลธุรกรรมประเภทต่าง ๆ
ที่มีกับบริษัทได้ง่ายและสะดวกยิ่งขึ้น

การเปลี่ยนแปลงและพัฒนาการที่สำคัญเกี่ยวกับการประกอบธุรกิจ
และการบริหารงานในรอบระยะเวลา 3 ปี ที่ผ่านมา ตั้งแต่ปี 2553 ถึง ปี 2555 สรุปได้ดังนี้

+---------+---+----------------------------------------------------------+
| 2553    | - | บริษัทได้เริ่มประกอบธุรกิจใบสำคัญแสดงสิทธิอนุพันธ์                    |
|         |   | ซึ่งนับเป็นบริษัทหลักทรัพย์รายที่ 2 ที่มีการออกเสนอขายผลิตภัณฑ์ดังกล่าว     |
|         |   | ใบสำคัญแสดงสิทธิอนุพันธ์รุ่นแรกของบริษัทที่ออกเสนอขายคือ PTT08CA      |
|         |   | โดยตลอดปี 2553 บริษัทได้ออกเสนอใบสำคัญแสดงสิทธิอนุพันธ์รวมทั้งสิ้น 6   |
|         |   | รุ่น ซึ่งได้รับการตอบรับอย่างดีจากนักลงทุน                          |
|         |   | และเพื่อเป็นการให้ความรู้แก่นักลงทุนและผู้สนใจอย่างต่อเนื่อง            |
|         |   | บริษัทจึงได้พัฒนาเว็บไซด์ www.aspwarrant.com                    |
|         |   | ขึ้นเพื่อเป                                                  |
|         |   | ็นศูนย์ความรู้และข้อมูลเกี่ยวกับใบสำคัญแสดงสิทธิอนุพันธ์ทุกตัวจากผู้ออกทุกราย |
|         |   | เพื่อสนองตอบความสนใจของนักลงทุนที่มีต่อผลิตภัณฑ์ดังกล่าวอย่างมากในปี    |
|         |   | 2553                                                     |
+---------+---+----------------------------------------------------------+
|         | - | นายเทิดศักดิ์ ทวีธีระธรรม ผู้อำนวยการอาวุโส ฝ่ายวิจัยไทย ได้รับรางวัล   |
|         |   | นักวิเคราะห์ยอดเยี่ยม ประจำปี 2552 กลุ่ม Property & Construction |
|         |   | Materials จากสมาคมนักวิเคราะห์หลักทรัพย์                       |
+---------+---+----------------------------------------------------------+
|         | - | บริษัทได้จัดตั้งสายงานการลงทุนต่างประเทศขึ้น                       |
|         |   | เพื่อให้บริการด้าน                                            |
|         |   | การลงทุนในหลักทรัพย์ต่างประเทศกับทั้งลูกค้าประเภทนิติบุคคลและลูกค้าบุคคล |
|         |   | โดยให้บริการการซื้อขายหลักทรัพย์ที่จดทะเบียนอยู่ในตลาดหลักทรัพย์ 21     |
|         |   | ตลาด ใน 17 ประเทศทั่วโลก                                   |
+---------+---+----------------------------------------------------------+
|         | - | บริษัทได้รับรางวัล SET Awards 2010 ในฐานะ                     |
|         |   | “บริษัทหลักทรัพย์ยอดเยี่ยม” ประเภท เน้นบริการนักลงทุนประเภทบุคคล     |
|         |   | จัดโดยตลาดหลักทรัพย์แห่งประเทศไทยร่วมกับวารสารการเงินธนาคาร      |
+---------+---+----------------------------------------------------------+
|         | - | ที่ประชุมวิสามัญผู้ถือหุ้น ครั้งที่ 1/2553 ได้มีมติอนุมัติในเรื่องดังต่อไปนี้      |
|         |   |                                                          |
|         |   | 1.  อนุมัติให้เพิ่มวงเงินในการออกและเสนอขายใบสำคัญแสดงสิทธิอนุพันธ์   |
|         |   |     เพื่อการขยายธุรกิจของบริษัท                                |
|         |   |     และเป็นการเสนอผลิตภัณฑ์ทางการเงินรูปแบบใหม่ให้แก่ผู้ลงทุน        |
|         |   |     อีกทั้งเป็นการเพิ่มรายได้ให้แก่บริษัท โดยเพิ่มวงเงินจากเดิม         |
|         |   |     ภายในวงเงินมูลค่าตามสัญญา ณ ขณะใดขณะหนึ่งไม่เกิน 1,000       |
|         |   |     ล้านบาท เป็น ภายในวงเงินรวม ณ ขณะใดขณะหนึ่งไม่เกิน 1,500    |
|         |   |     ล้านบาท                                               |
|         |   |                                                          |
|         |   | 2.  อนุมัติการขยายเพดานการออกและเสนอขายหุ้นกู้ (Debentures)     |
|         |   |     และ/หรือ หุ้นกู้อนุพันธ์ (Structured Notes) และ/หรือ          |
|         |   |     หุ้นกู้ในรูปแบบใด ๆ ภายในวงเงินรวมสูงสุดไม่เกิน 3,000 ล้านบาท   |
|         |   |     หรือมูลค่าเทียบเท่าในเงินสกุลอื่น                             |
|         |   |     เพื่อรองรับการขยายธุรกิจที่จะมีขึ้นในอนาคต                     |
+---------+---+----------------------------------------------------------+
|         | - | บริษัทฟิทช์ เรทติ้งส์ (ประเทศไทย) จำกัด                          |
|         |   | ประกาศคงอันดับเครดิตภายในประเทศระยะยาวของบริษัทที่ “A- (tha)”   |
|         |   | แนวโน้มอันดับเครดิตมีเสถียรภาพ และอันดับเครดิตระยะสั้นภายในประเทศที่  |
|         |   | “F2(tha)”                                                |
+---------+---+----------------------------------------------------------+
|         |   |                                                          |
+---------+---+----------------------------------------------------------+
| 2554    | - | บริษัทได้รับอนุญาตจากสำนักงานคณะกรรมการ ก.ล.ต.                 |
|         |   | ให้เริ่มประกอบธุรกิจหลักทรัพย์อีกประเภทหนึ่ง คือ                     |
|         |   | การจัดการกองทุนส่วนบุคคล                                     |
+---------+---+----------------------------------------------------------+
|         | - | บริษัทจัดการประกวดวาดภาพจิตรกรรมเป็นครั้งแรก                    |
|         |   | โดยมีเจต                                                  |
|         |   | นารมณ์ในการสนับสนุนผู้มีแนวคิดและทักษะในการสร้างสรรค์งานด้านจิตรกรรม |
|         |   | เพื่อให้ได้ผลงานที่มีคุณภาพและมีคุณค่าในสุนทรียภาพ                    |
|         |   | เป็นกำลังใจในการสร้างผลงานที่ดี                                |
|         |   | อีกทั้ง                                                     |
|         |   | ยังเป็นการปลุกกระแสความนิยมในงานศิลป์ของไทยให้เป็นที่ยอมรับในวงกว้าง |
|         |   | เพื่อเพิ่มคุณค่าในงานศิลป์ของศิลปินไทย นับเป็นกิจกรรมเพื่อสังคม          |
|         |   | ที่บริษัทให้การสนับสนุนโครงการหนึ่ง                               |
|         |   |                                                          |
|         |   | ในการจัดการประกวดครั้งแรกนี้ อยู่ภายใต้แนวคิด “โลกสวยด้วยธรรมชาติ”  |
|         |   | และได้ประกาศผลการประกวดไปแล้วเมื่อวันที่ 31 พฤษภาคม 2554        |
|         |   | โดยบริษัทมีนโยบายที่จะจัดการประกวดอย่างต่อเนื่องต่อไป               |
+---------+---+----------------------------------------------------------+
|         | - | นายเทิดศักดิ์ ทวีธีระธรรม ผู้อำนวยการอาวุโส ฝ่ายวิจัยไทย ได้รับรางวัล   |
|         |   | “นักวิเคราะห์ยอดเยี่ยมแห่งเอเชีย” ประจำปี 2554 จัดโดย The Wall    |
|         |   | Street Journal ร่วมกับ FactSet                             |
|         |   | ซึ่งเป็นผู้นำในการจัดหาข้อมูลทางการเงินแก่นักลงทุนอาชีพชั้นนำทั่วโลก      |
|         |   | โดยนายเทิดศักดิ์                                             |
|         |   | ทวีธีระธรร                                                 |
|         |   | มได้รับคัดเลือกให้เป็นหนึ่งในสามผู้คัดเลือกหุ้นยอดเยี่ยมในกลุ่มอสังหาริมทรัพย์ |
+---------+---+----------------------------------------------------------+
|         | - | บริษัทได้รับรางวัล บริษัทยอดเยี่ยมประจำปี 2554 ประเภท Best Mid-Cap |
|         |   | Corporate Finance House จัดโดย Alpha Southeast Asia       |
|         |   | ด้วยมีผลงานด้านวาณิชชธนกิจที่โดดเด่น ได้แก่ การเป็นที่ปรึกษาให้แก่ บริษัท  |
|         |   | แลนด์แอนด์เฮาส์ จำกัด (มหาชน) ในการขายหุ้น ร้อยละ 24.99         |
|         |   | ในบริษัทบางกอก เชน ฮอสปิทอล จำกัด (มหาชน) มูลค่ากว่า 3,500      |
|         |   | ล้านบาท และการเป็นที่ปรึกษาในการนำ บริษัท แอล เอช ไฟแนนซ์เชียล    |
|         |   | กรุ๊ป จำกัด (มหาชน) เข้าจดทะเบียนในตลาดหลักทรัพย์                |
+---------+---+----------------------------------------------------------+
|         | - | บริษัทฟิทช์ เรทติ้งส์ (ประเทศไทย) จำกัด                          |
|         |   | ประกาศคงอันดับเครดิตภายในประเทศระยะยาวของบริษัทที่ “A- (tha)”   |
|         |   | และอันดับเครดิตภายในประเทศระยะสั้นที่ “F2(tha)”                 |
|         |   | โดยมีแนวโน้มอันดับเครดิตมีเสถียรภาพ                             |
|         |   | อันดับเครดิต                                                |
|         |   | ดังกล่าวสะท้อนถึงเครือข่ายในการดำเนินธุรกิจหลักทรัพย์ของบริษัทที่แข็งแกร่ง |
|         |   | อันรวมทั้งเงินกองทุนที่มั่นคงและสภาพคล่องซึ่งอยู่ในระดับแข็งแกร่ง         |
+---------+---+----------------------------------------------------------+
| 2555    |   |                                                          |
+---------+---+----------------------------------------------------------+
| 23 ก.พ. | - | บริษัทได้รับใบอนุญาตประกอบธุรกิจการซื้อขายล่วงหน้า                  |
| 55      |   | ประเภทนายหน้าซื้อขายล่วงหน้า                                  |
|         |   | จากคณะกรรมการกำกับการซื้อขายสินค้าเกษตรล่วงหน้า                 |
+---------+---+----------------------------------------------------------+
| 16 มี.ค. | - | บริษัทจัดประกวดวาดภาพจิตรกรรมเป็นครั้งที่สอง ภายใต้แนวคิด           |
| 55      |   | “โลกแห่งจินตนาการ” ซึ่งได้รับการตอบรับจากนักเรียน นิสิต นักศึกษา      |
|         |   | และประชาชนทั่วไป ส่งผลงานเข้าประกวดกว่า 100 ภาพ               |
+---------+---+----------------------------------------------------------+
| 29 มี.ค. | - | บ                                                        |
| 55      |   | ริษัทได้รับอนุญาตให้เข้าเป็นสมาชิกตลาดสินค้าเกษตรล่วงหน้าแห่งประเทศไทย |
|         |   | ประเภทนายหน้าซื้อขายล่วงหน้า หมายเลขสมาชิก 2002                |
|         |   | และได้เข้าเป็นสมาชิกสำนักหักบัญชี ประเภทวิสามัญ หมายเลข 10         |
|         |   | ของตลาดสินค้าเกษตรล่วงหน้าแห่งประเทศไทย เมื่อวันที่ 25 เมษายน 2555 |
+---------+---+----------------------------------------------------------+
| 10 พ.ค. | - | บริษัทได้รับรางวัล Best Bond Securities Firm ประจำปี 2554      |
| 55      |   | เป็นรางวัลดีเด่นสำหรับบริษัทหลักทรัพย์                             |
|         |   | ที่มีความโดดเด่นในตลาดตราสารหนี้ทั้งในตลาดแรก และตลาดรอง         |
|         |   | ตลอดจนความร่วมมือในการพัฒนาตลาดตราสารหนี้ในทุกด้าน ซึ่งจัดโดย      |
|         |   | สมาคมตลาดตราสารหนี้ไทย (ThaiBMA)                           |
+---------+---+----------------------------------------------------------+
| 5 มิ.ย.  | - | บริษัทได้รับอนุญาตให้ประกอบธุรกิจเป็นผู้ประกอบธุรกิจซื้อขาย             |
| 55      |   | สัญญาล่วงหน้าฟิวเจอร์สที่อ้างอิงกับอัตราแลกเปลี่ยนเงินจากกระทรวงการคลัง |
|         |   | โดยเริ่มเปิดการซื้อขายเมื่อวันที่ 5 มิถุนายน 2555                    |
+---------+---+----------------------------------------------------------+
| 1 ส.ค.  | - | บริษัทปิดดำเนินการสำนักงานสาขาสินธร                            |
| 55      |   | และโอนย้ายพนักงานทั้งหมดไปประจำที่สำนักงานสาขาสยาม              |
+---------+---+----------------------------------------------------------+
| 6 ส.ค.  | - | บริษัทลงนามบันทึกความเข้าใจ กับ บริษัท CLSA ECM Limited          |
| 55      |   | กลุ่มธุรกิจบริการในส่วนของตลาดทุน ของ CLSA Asia-Pacific Markets |
|         |   | เพ                                                       |
|         |   | ื่อตกลงประสานความร่วมมือทางธุรกรรมเกี่ยวกับตลาดทุนและการให้คำปรึกษา |
+---------+---+----------------------------------------------------------+
| 4 ก.ย.  | - | สำนักงานคณะกรรมการ ก.ล.ต. อนุมัติให้บริษัทออกและเสนอขายหุ้นกู้อนุพันธ์ |
| 55      |   | (Equity Linked Note : ELN) ได้ในวงเงิน 1,000 ล้านบาท        |
|         |   | และเมื่อวันที่ 24 กันยายน 2555 บริษัทเริ่มเสนอขายหุ้นกู้อนุพันธ์ (Equity  |
|         |   | Linked Note : ELN) ในโครงการหุ้นกู้อนุพันธ์ระยะสั้น ครั้งที่ 1/2555   |
|         |   | ภายใต้ชื่อย่อ “ELN-ASP#1 (-P)” ที่อ้างอิงราคาหุ้นใน SET50          |
|         |   | เป็นครั้งแรก กำหนดเงินลงทุนขั้นต่ำไว้ที่ 3.5 ล้านบาท ต่อ 1 รายการ     |
+---------+---+----------------------------------------------------------+
| 10 ต.ค. |   | บริษัทได้รับความเห็นชอบจากสำนักงานคณะกรรมการ ก.ล.ต.            |
| 55      |   | ให้ประกอบธุรกิจการซื้อขายสินค้าเกษตรล่วงหน้า                      |
|         |   | ประเภทนายหน้าซื้อขายล่วงหน้าและผู้ค้าล่วงหน้า                      |
+---------+---+----------------------------------------------------------+
| 19 ต.ค. |   | บริษัทได้รับมอบประกาศนียบัตร “ASEAN Trading Link Pioneer       |
| 55      |   | Broker” ในฐานะที่บริษัทเข้าร่วม                                |
|         |   | “โครงการเชื่อมโยงกระดานซื้อขายหลักทรัพย์อาเซียน (ASEAN Trading   |
|         |   | Link)” โดยบริษัทเป็น 1 ใน 6                                 |
|         |   | บริษัทหลักทรัพย์ที่จะเปิดให้บ                                     |
|         |   | ริการแก่นักลงทุนไทยในการซื้อขายหลักทรัพย์ในภูมิภาคอาเซียนได้ภายในเดือน |
|         |   | มกราคม 2556 นอกเหนือจาก 9                                 |
|         |   | บริษัทหลักทรัพย์ที่ได้เปิดให้บริการไปแล้วตั้งแต่วันที่ 15 ตุลาคม 2555       |
+---------+---+----------------------------------------------------------+
| 24 ต.ค. |   | สำนักงานคณะกรรมการกำกับการซื้อขายสินค้า                        |
| 55      |   | เกษตรล่วงหน้าเห็นชอบให้บริษัทสามารถเริ่มประกอบธุรกิจการซื้อขายล่วงหน้า |
|         |   | และอนุญาตให้มีสำนักงานสาขา จำนวน 18 สาขา ได้                  |
+---------+---+----------------------------------------------------------+
| 29 ต.ค. |   | ตลาดสินค้าเ                                                |
| 55      |   | กษตรล่วงหน้าแห่งประเทศไทยอนุมัติให้บริษัทเริ่มดำเนินกิจการซื้อขายล่วงหน้า |
|         |   | และเชื่อมต่ออุปกรณ์คอม                                        |
|         |   | พิวเตอร์กับระบบการซื้อขายของตลาดสินค้าเกษตรล่วงหน้าแห่งประเทศไทยได้ |
+---------+---+----------------------------------------------------------+
| 1 พ.ย.  |   | บริษัทเริ่มประกอบธุรกิจกองทุน ETF                               |
| 55      |   | โดยลำดับแรกได้ร่วมมือกับบริษัทหลักทรัพย์จัดการกองทุน กรุงไทย จำกัด     |
|         |   | (มหาชน) ในการออกและเสนอขายกองทุนเปิด KTAM SET Banking ETF  |
|         |   | Tracker หรือ EBANK ซึ่งเป็นกองทุน ETF                         |
|         |   | กองแรกของประเทศไทยที่อ้างอิงดัชนีหมวดธุรกิจธนาคาร (SET Banking   |
|         |   | Index Sector) โดยบริษัททำหน้าที่เป็นผู้ดูแลสภาพคล่อง (Market Maker |
|         |   | : MM) และผู้ร่วมค้าหน่วย (Participating Dealer : PD)          |
|         |   | กองทุนนี้ออกและเสนอขาย IPO ครั้งแรก ระหว่างวันที่ 1-9 พฤศจิกายน    |
|         |   | 2555 มีนักลงทุนให้ความสนใจจองซื้อจำนวนประมาณ 616.8 ล้านบาท      |
|         |   | และได้รับอนุญาตจากสำนักงานคณะกรรมการ ก.ล.ต.                  |
|         |   | ให้เปิดการซื้อขายวันแรกในวันที่ 20 พฤศจิกายน 2555                 |
+---------+---+----------------------------------------------------------+
| 26 พ.ย. |   | บริษัทฟิทช์ เรทติ้งส์ (ประเทศไทย) จำกัด                          |
| 55      |   | ประกาศคงอันดับเครดิตภายในประเทศระยะยาวของบริษัทที่ “A- (tha)”   |
|         |   | และอันดับเครดิตภายในประเทศระยะสั้นที่ “F2(tha)”                 |
|         |   | โดยมีแนวโน้มอันดับเครดิตมีเสถียรภาพ                             |
|         |   | อันดับเครดิตดังกล่าวสะท้อนถึงการที่บริษัทมีเ                         |
|         |   | ครือข่ายธุรกิจนายหน้าค้าหลักทรัพย์ในประเทศและธุรกิจวาณิชธนกิจที่แข็งแกร่ง |
|         |   | นอกจากนี้ผลการดำเนินงาน เงินกองทุนและสภาพคล่องของบริษัท          |
|         |   | ยังคงอยู่ในระดับที่แข็งแกร่ง                                     |
+---------+---+----------------------------------------------------------+

ณ วันที่ 31 ธันวาคม 2555 บริษัทมีทุนจดทะเบียนทั้งสิ้น 2,521,945,020 บาท และทุนชำระแล้ว
2,105,656,044 บาท มีสำนักงานทั้งสิ้น 19 แห่ง คือ ที่สำนักงานใหญ่ ถนนสาทรใต้
และสำนักงานสาขาอีก 18 แห่ง แยกเป็นสำนักงานสาขาในเขตกรุงเทพมหานคร 6 แห่ง
และเขตภูมิภาค 12 แห่ง ดังนี้

  ----------------------------------------------------------------------------------------
  สำนักงานสาขาในเขตกรุงเทพมหานคร                      สำนักงานสาขาในเขตภูมิภาค   
  ------------------------------ ------------------ ----------------------- --------------
  1. พลับพลาไชย                                      1. ขอนแก่น               7. พิษณุโลก

  2. เอ็มโพเรียม                                      2. จันทบุรี                8. อุดรธานี

  3. รอยัลซิตี้อเวนิว                                    3. สุราษฎร์ธานี            9. เชียงราย

  4. งามวงศ์วาน                                      4. ศรีราชา               10. พัทยา

  5. สยาม                                           5. เชียงใหม่              11. ลำปาง

  6 ลาดพร้าว                                         6. หาดใหญ่               12. นครสวรรค์
  ----------------------------------------------------------------------------------------

3.2 ภาพรวมการประกอบธุรกิจของบริษัท และ บริษัทย่อย

บริษัทหลักทรัพย์ เอเซีย พลัส จำกัด (มหาชน) บริษัทย่อย
แบ่งการดำเนินงานออกตามประเภทธุรกิจ ดังนี้

บริษัทหลักทรัพย์ เอเซีย พลัส จำกัด (มหาชน)

-   ประกอบธุรกิจหลักทรัพย์ โดยได้รับใบอนุญาตในการประกอบธุรกิจ แบบ ก
    จากกระทรวงการคลัง และสำนักงานคณะกรรมการ ก.ล.ต. แล้ว ดังต่อไปนี้

1. ธุรกิจการเป็นนายหน้าซื้อขายหลักทรัพย์

2. ธุรกิจการค้าหลักทรัพย์

3. ธุรกิจการจัดจำหน่ายหลักทรัพย์

4. ธุรกิจการเป็นที่ปรึกษาการลงทุน

5.  การยืมและให้ยืมหลักทรัพย์

6.  การจัดการกองทุนส่วนบุคคล

-   ประกอบธุรกิจสัญญาซื้อขายล่วงหน้า โดยได้รับใบอนุญาตในการประกอบธุรกิจ แบบ ส-1
    จากคณะกรรมการ ก.ล.ต. ให้ประกอบธุรกิจเป็นตัวแทนซื้อขายสัญญาซื้อขายล่วงหน้า
    และสำนักงานคณะกรรมการ ก.ล.ต. รับจดทะเบียนบริษัทหลักทรัพย์ เอเซีย พลัส จำกัด
    (มหาชน) เป็นผู้ประกอบธุรกิจสัญญาซื้อขายล่วงหน้า ประเภท “ผู้ค้าสัญญาซื้อขายล่วงหน้า”

-   ประกอบธุรกิจการซื้อขายล่วงหน้า ประเภท นายหน้าซื้อขายล่วงหน้าและผู้ค้าล่วงหน้า
    (สินค้าเกษตรล่วงหน้า)

นอกจากนี้ บริษัทยังได้รับความเห็นชอบจากสำนักงานคณะกรรมการ ก.ล.ต.
ให้ทำหน้าที่เป็นที่ปรึกษาทางการเงินตามขอบเขตที่สำนักงานคณะกรรมการ ก.ล.ต. กำหนด
ซึ่งครอบคลุมถึงการเป็นที่ปรึกษาทางการเงินในการออกและเสนอขายหลักทรัพย์แก่ประชาชนทั่วไป
การนำบริษัทเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ใหม่
การจัดเตรียมคำเสนอซื้อหลักทรัพย์
และการเป็นที่ปรึกษาของผู้ถือหุ้นในการเข้าทำรายการประเภทต่างๆ ของบริษัทจดทะเบียน
นอกจากนี้ บริษัทได้จดทะเบียนเป็นที่ปรึกษาประเภท A กับศูนย์ข้อมูลที่ปรึกษาของกระทรวงการคลัง
ให้บริการในฐานะที่ปรึกษาสาขาการเงินแก่หน่วยงานต่างๆ ทั้งภาครัฐ และภาคเอกชนอีกด้วย

บริษัทย่อย

1. บริษัทหลักทรัพย์จัดการกองทุน แอสเซท พลัส จำกัด (บลจ. แอสเซท พลัส)
เริ่มดำเนินธุรกิจในเดือนตุลาคม 2547 โดยมีทุนจดทะเบียน 100 ล้านบาท
เรียกชำระเต็มมูลค่าแล้ว และมีบริษัทหลักทรัพย์ เอเซีย พลัส จำกัด (มหาชน) เป็นผู้ถือหุ้นใหญ่
ร้อยละ 99.99 ของหุ้นที่จำหน่ายแล้วทั้งหมด

บลจ. แอสเซท พลัส ประกอบธุรกิจหลักทรัพย์ โดยได้รับใบอนุญาตในการประกอบธุรกิจ แบบ ค
จากกระทรวงการคลัง และสำนักงานคณะกรรมการ ก.ล.ต. แล้ว ดังต่อไปนี้

-   การจัดการกองทุนรวม

-   การจัดการกองทุนส่วนบุคคล

-   การเป็นนายหน้าซื้อขายหลักทรัพย์ การค้าหลักทรัพย์
    และการจัดจำหน่ายหลักทรัพย์ที่เป็นหน่วยลงทุน

-   ใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า

โดย บลจ. แอสเซท พลัส เน้นการดำเนินธุรกิจใน 2 ธุรกิจหลัก คือ การจัดการกองทุนรวม
และกองทุนส่วนบุคคล

2. บริษัทที่ปรึกษา เอเซีย พลัส จำกัด จดทะเบียนจัดตั้งบริษัทเมื่อวันที่ 11 เมษายน 2551
โดยมีทุนจดทะเบียน 15 ล้านบาท เรียกชำระเต็มมูลค่าโดยบริษัทหลักทรัพย์ เอเซีย พลัส จำกัด
(มหาชน) เป็นผู้ถือหุ้นใหญ่ร้อยละ 99.99 ของหุ้นที่ชำระแล้วทั้งหมด

บริษัทที่ปรึกษา เอเซีย พลัส จำกัด ประกอบธุรกิจให้บริการการเป็นที่ปรึกษาทางการเงินด้านต่างๆ
ได้แก่ การซื้อขายกิจการ รวมกิจการ ควบกิจการ การประเมินมูลค่ากิจการ
การปรับปรุงโครงสร้างหนี้ จัดหาหรือวิเคราะห์โครงการเพื่อการลงทุน เป็นต้น

3.  โครงสร้างรายได้ของบริษัทและบริษัทย่อย

+--------------------+-------+------+-----+----+-----+----+-----+----+
| รายได้              | ด     | %    | ปี   |    | ปี   |    | ปี   |    |
|                    | ำเนินก | การ  | 2   |    | 2   |    | 2   |    |
|                    | ารโดย | ถือหุ้น | 555 |    | 554 |    | 553 |    |
+--------------------+-------+------+-----+----+-----+----+-----+----+
|                    |       | ของ  | ล้าน | %  | ล้าน | %  | ล้าน | %  |
|                    |       | บริษัท | บาท |    | บาท |    | บาท |    |
+--------------------+-------+------+-----+----+-----+----+-----+----+
| 1 ค่านายหน้า         |       |      |     |    |     |    |     |    |
+--------------------+-------+------+-----+----+-----+----+-----+----+
| จากการซื้อขายหลักทรัพย์ | บริษัท  |      | 1,  | 5  | 1,  | 5  | 1,  | 5  |
|                    |       |      | 073 | 1. | 187 | 9. | 237 | 3. |
|   จากก             | บริษัท  |      | .03 | 67 | .81 | 00 | .76 | 07 |
| ารซื้อขายตราสารอนุพันธ์ |       |      |     |    |     |    |     |    |
|                    | บริษัท  |      | 71  | 3. | 80  | 3. | 50  | 2. |
|   ค่านายหน้าอื่น       |       |      | .78 | 46 | .37 | 99 | .10 | 15 |
|                    |       |      |     |    |     |    |     |    |
|                    |       |      | 14  | 0. | 12  | 0. | 16  | 0. |
|                    |       |      | .60 | 70 | .35 | 61 | .51 | 71 |
+--------------------+-------+------+-----+----+-----+----+-----+----+
| รวม                |       |      | 1,  | 5  | 1,  | 6  | 1,  | 5  |
|                    |       |      | 159 | 5. | 280 | 3. | 304 | 5. |
|                    |       |      | .41 | 83 | .53 | 60 | .37 | 93 |
+--------------------+-------+------+-----+----+-----+----+-----+----+
| 2                  | บริษัท  | 99   | 69  | 3. | 51  | 2. | 21  | 0. |
| ค่าธรรมเนียมและบริการ |       | .99% | .31 | 34 | .44 | 55 | .55 | 92 |
|                    | บร    |      |     |    |     |    |     |    |
|                    | ิษัทย่อย | 99   | 175 | 8. | 169 | 8. | 165 | 7. |
|                    | 1     | .99% | .40 | 45 | .50 | 42 | .25 | 09 |
|                    |       |      |     |    |     |    |     |    |
|                    | บร    |      | 68  | 3. | 61  | 3. | 44  | 1. |
|                    | ิษัทย่อย |      | .21 | 28 | .78 | 07 | .58 | 91 |
|                    | 2     |      |     |    |     |    |     |    |
+--------------------+-------+------+-----+----+-----+----+-----+----+
| รวม                |       |      | 312 | 1  | 282 | 1  | 231 | 9. |
|                    |       |      | .92 | 5. | .72 | 4. | .38 | 92 |
|                    |       |      |     | 07 |     | 04 |     |    |
+--------------------+-------+------+-----+----+-----+----+-----+----+
| 3. กำไรจากเงินลงทุน  | บริษัท  |      | 323 | 1  | 149 | 7. | 554 | 2  |
|                    |       |      | .42 | 5. | .05 | 40 | .34 | 3. |
|                    |       |      |     | 57 |     |    |     | 77 |
+--------------------+-------+------+-----+----+-----+----+-----+----+
| รวม                |       |      | 323 | 1  | 149 | 7. | 554 | 2  |
|                    |       |      | .42 | 5. | .05 | 40 | .34 | 3. |
|                    |       |      |     | 57 |     |    |     | 77 |
+--------------------+-------+------+-----+----+-----+----+-----+----+
| 4. กำไร(ขาดทุน)     | บริษัท  |      | (2. | (0 | 6   | 0. | 32  | 1. |
| จากตราสารอนุพันธ์     |       |      | 60) | .1 | .05 | 30 | .86 | 41 |
|                    |       |      |     | 3) |     |    |     |    |
+--------------------+-------+------+-----+----+-----+----+-----+----+
| รวม                |       |      | (2. | (0 | 6   | 0. | 32  | 1. |
|                    |       |      | 60) | .1 | .05 | 30 | .86 | 41 |
|                    |       |      |     | 3) |     |    |     |    |
+--------------------+-------+------+-----+----+-----+----+-----+----+
| 5.                 | บริษัท  | 99   | 149 | 7. | 172 | 8. | 120 | 5. |
| ดอกเบี้ยและเงินปันผล   |       | .99% | .57 | 20 | .85 | 59 | .19 | 15 |
|                    | บร    |      |     |    |     |    |     |    |
|                    | ิษัทย่อย | 99   | 3   | 0. | 3   | 0. | 2   | 0. |
|                    | 1     | .99% | .92 | 19 | .43 | 17 | .01 | 09 |
|                    |       |      |     |    |     |    |     |    |
|                    | บร    |      | 0   | 0. | 0   | 0. | 0   | 0. |
|                    | ิษัทย่อย |      | .81 | 04 | .73 | 04 | .16 | 01 |
|                    | 2     |      |     |    |     |    |     |    |
+--------------------+-------+------+-----+----+-----+----+-----+----+
| รวม                |       |      | 154 | 7. | 177 | 8. | 122 | 5. |
|                    |       |      | .30 | 43 | .01 | 79 | .36 | 25 |
+--------------------+-------+------+-----+----+-----+----+-----+----+
| 6.                 | บริษัท  |      | 110 | 5. | 99  | 4. | 77  | 3. |
| ดอกเบี้ยเง           |       |      | .65 | 33 | .26 | 93 | .51 | 32 |
| ินให้กู้ยืมเพื่อซื้อหลักทรัพย์ |       |      |     |    |     |    |     |    |
+--------------------+-------+------+-----+----+-----+----+-----+----+
| รวม                |       |      | 110 | 5. | 99  | 4. | 77  | 3. |
|                    |       |      | .65 | 33 | .26 | 93 | .51 | 32 |
+--------------------+-------+------+-----+----+-----+----+-----+----+
| 7. รายได้อื่น         | บริษัท  | 99   | 14  | 0. | 15  | 0. | 9   | 0. |
|                    |       | .99% | .80 | 71 | .67 | 78 | .04 | 39 |
|                    | บร    |      |     |    |     |    |     |    |
|                    | ิษัทย่อย | 99   | 1   | 0. | 2   | 0. | 0   | 0. |
|                    | 1     | .99% | .10 | 05 | .88 | 14 | .07 | 00 |
|                    |       |      |     |    |     |    |     |    |
|                    | บร    |      | 2   | 0. | 0   | 0. | 0   | 0. |
|                    | ิษัทย่อย |      | .68 | 13 | .20 | 01 | .19 | 01 |
|                    | 2     |      |     |    |     |    |     |    |
+--------------------+-------+------+-----+----+-----+----+-----+----+
| รวม                |       |      | 18  | 0. | 18  | 0. | 9   | 0. |
|                    |       |      | .58 | 89 | .75 | 93 | .30 | 40 |
+--------------------+-------+------+-----+----+-----+----+-----+----+
| รวมรายได้           |       |      | 2,  | 10 | 2,  | 10 | 2,  | 10 |
|                    |       |      | 076 | 0. | 013 | 0. | 332 | 0. |
|                    |       |      | .68 | 00 | .37 | 00 | .12 | 00 |
+--------------------+-------+------+-----+----+-----+----+-----+----+

หมายเหตุ : บริษัทย่อย 1 หมายถึง บริษัทหลักทรัพย์จัดการกองทุน แอสเซท พลัส จำกัด

บริษัทย่อย 2 หมายถึง บริษัทที่ปรึกษา เอเซีย พลัส จำกัด

เป้าหมายการดำเนินธุรกิจ

วิสัยทัศน์

เป็นผู้นำในการให้บริการธุรกิจการเงินครบวงจร ภายใต้การเปลี่ยนแปลงที่รวดเร็วในยุคโลกาภิวัฒน์

พันธกิจ

-   ขยายผลิตภัณฑ์และบริการทางการเงินเพื่อให้ครอบคลุมความต้องการของลูกค้าอย่างครบวงจร

-   พัฒนาความรู้และความเข้าใจในพัฒนาการใหม่ ๆ ทางการเงิน ให้แก่ลูกค้าและพนักงาน

-   ขยายเครือข่ายการกระจายผลิตภัณฑ์และบริการทางการเงิน

-   กระจายฐานรายได้จากธุรกรรมต่าง ๆ ให้มีความสมดุล

-   ปรับตัวให้ทันกับการเปลี่ยนแปลงและการแข่งขัน